《前以诗答韩三子华後得其简因叙下情》
宋代·梅尧臣

前者报君诗，妄说良有以。
昔予在京师，多为人所诋。
短章然无工，实未甘艺比。
因君有过褒，聊且发愤悱。
何言敢为师，乃是贵不韪。
平常遭口语，攒集犹毒矢。
此论苟一出，是非必蜂起。
偶尔道瘖聋，多疑已窃指。
虽恃不欺衷，恨未致速死。
安得二顷田，归耕曷为耻。
谁能事州郡，鸡狗徒聒耳。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。